Συντεταγμένες: 52°3′N 29°14′E﻿ / ﻿52.050°N 29.233°E﻿ / 52.050; 29.233

Το **Μαζύρ** (λευκορωσικά: Мазыр) είναι πόλη στην Περιφέρεια Χόμελ της Λευκορωσίας, ευρισκόμενη επί του ποταμού Πρίπιατ. Είναι το διοικητικό κέντρο της ομώνυμης επαρχίας και βρίσκεται περίπου 210 χλμ. ανατολικά του Πινσκ και 100 χλμ. βορειοδυτικά του Τσερνόμπιλ. Το 2023 είχε πληθυσμό 105.321 κατοίκων.

Το Μαζύρ είναι κέντρο διύλισης πετρελαίου, εξόρυξης αλατιού, κατασκευής μηχανημάτων και επεξεργασίας τροφίμων. Φιλοξενεί ένα από τα μεγαλύτερα διυλιστήρια πετρελαίου της χώρας, με δυνατότητα παραγωγής 18 εκατομμυρίων μετρικών τόνων. Ο αγωγός Ντρούζμπα μεταφέρει αργό πετρέλαιο από τη Ρωσία και χωρίζεται στα δύο στο Μαζύρ: ο ένας κλάδος του κατευθύνεται στην Πολωνία και ο άλλος στην Ουκρανία.

Ιστορία
-------

Η πόλη αναφέρεται για πρώτη φορά το 1155. Ήταν έδρα κομητείας του Βοεβοδάτο του Μινσκ την περίοδο της Πολωνο-Λιθουανικής Κοινοπολιτείας και είχε αυτόν τον ρόλο μέχρι τον Διαμελισμό της Πολωνίας. Τον 18ο αιώνα οι Κιστερκιανοί έχτισαν μοναστήρια και εκκλησίες μπαρόκ αρχιτεκτονικής. Επίσης αποτέλεσε σε διάφορες περιόδους την έδρα του 2ου και 3ου Λιθουανικού Συντάγματος της Εμπροσθοφυλακής.

Την περίοδο των Διαμελισμών της Πολωνίας, το Μαζύρ πέρασε στην κατοχή της Ρωσικής Αυτοκρατορίας και ανήκε διοικητικά στο Κυβερνείο του Μίνσκ. Την περίοδο της τσαρικής αυτοκρατορίας εφαρμόστηκαν πολιτικές εκρωσιμού του πληθυσμού. Τον 19ο αιώνα έκλεισαν και τα δύο μοναστήρια των Κιστερκιανών. Το γυναικείο μοναστήρι μετατράπηκε σε ορθόδοξο, ενώ το ανδρικό επρόκειτο να κατεδαφιστεί, αλλά το σχέδιο εγκαταλείφθηκε καθώς χρησίμευε ως καταφύγιο για Εβραίους μετά από πυρκαγιά στην πόλη. Δύο ετήσιες εμποροπανηγύρεις διοργανώνονταν στην πόλη στα τέλη του 19ου αιώνα.

Στις 4 Μαρτίου 1920, εν μέσω του Πολωνο-Σοβιετικού Πολέμου, η πόλη καταλήφθηκε από τους Πολωνούς, αλλά αργότερα έπεσε στα χέρια των Σοβιετικών. Κατά τη διάρκεια του Β΄ Παγκοσμίου Πολέμου οι Γερμανοί κατακτητές λειτούργησαν στην πόλη φυλακή.

Το 1986 το ραδιενεργό νέφος από το πυρηνικό ατύχημα του Τσερνόμπιλ έφθασε στο Μαζύρ, που βρίσκεται κοντά στο σημείο του ατυχήματος. Μετά την πτώση της Σοβιετικής Ένωσης οι εκκλησίες των Κιστερκιανών επανήλθαν στους καθολικούς.

Κλίμα
-----

| Κλιματικά δεδομένα (1991–2020) |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 5.2 | 7.5 | 15.2 | 23.6 | 28.4 | 31.4 | 32.6 | 32.3 | 27.2 | 21.9 | 12.9 | 7.0 | 32,6 |
| Μέση Μέγιστη °C (°F) | −1.6 | −0.1 | 5.7 | 14.4 | 20.5 | 23.9 | 25.8 | 24.9 | 19.0 | 11.8 | 4.3 | −0.4 | 12,3 |
| Μέση Μηνιαία °C (°F) | −3.9 | −3.1 | 1.5 | 9.0 | 14.7 | 18.3 | 20.1 | 19.1 | 13.7 | 7.6 | 1.8 | −2.5 | 8,0 |
| Μέση Ελάχιστη °C (°F) | −6 | −5.7 | −1.8 | 4.4 | 9.7 | 13.3 | 15.2 | 14.2 | 9.6 | 4.3 | 0.0 | −4.5 | 4,4 |
| Χαμηλότερη Ελάχιστη °C (°F) | −18.6 | −16.9 | −10.2 | −3 | 2.1 | 6.8 | 10.0 | 8.0 | 2.3 | −3.8 | −9.1 | −15.3 | −18,6 |
| Υετός mm (ίντσες) | 41,7 | 40,6 | 45,8 | 40,5 | 68,6 | 69,5 | 100,9 | 59,1 | 47,8 | 55,6 | 46,9 | 47,1 | 664,1 |
| Μέσες ημέρες κατακρημνίσεων (≥ 1.0 mm) | 10.0 | 9.8 | 9.7 | 7.5 | 9.9 | 9.5 | 10.3 | 7.6 | 7.6 | 8.4 | 8.9 | 10.5 | 109,7 |
| *Πηγή: NOAA* |

Μεταφορές
---------

Το Μαζύρ εξυπηρετείται από τραμ, το οποίο ξεκίνησε να λειτουργεί την 1η Αυγούστου 1988. Ανήκει στο διυλιστήριο της πόλης και κατασκευάστηκε για να το εξυπηρετήσει. Τα δρομολόγια της γραμμής του τραμ συντονίζονται με τις βάρδιες στο διυλιστήριο. Κατά τη διάρκεια της ημέρας πραγματοποιούνται κάθε 25-95 λεπτά, ενώ κατά τις ώρες αιχμής κάθε 3-12 λεπτά, αν και τα δρομολόγια αυτά διέρχονται από τα προάστια χωρίς να κάνουν στάση. Οι περισσότεροι επιβάτες είναι εργαζόμενοι στο διυλιστήριο, αν και το τραμ εξυπηρετεί επίσης κατοίκους που ζουν κοντά στη γραμμή. Το συνολικό μήκος της γραμμής είναι 20,3 χιλιόμετρα, με χρόνο πλήρους διαδρομής 40 λεπτά. Η γραμμή έχει χάραξη υψηλής ταχύτητας. Υπήρξε σχεδιασμός για την κατασκευή και δεύτερης γραμμής, όμως τα πλάνα αυτά δεν υλοποιήθηκαν. Περίπου 6,5 χιλιόμετρα νοτίως της πόλης υπάρχει αεροδρόμιο το οποίο μάλιστα χρησιμοποιήθηκε από τις ρωσικές στρατιωτικές δυνάμεις κατά την επίθεση στην Ουκρανία το 2022.

Αδελφοποιήσεις
--------------

Το Μαζύρ είναι αδελφοποιημένο με:

* Χοϊνίτσε, Πολωνία
* Σεβεροντβίνσκ, Ρωσία

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 9  Ιουλίου 2017.
2. ↑  «Численность населения на 1 января 2024 г. и среднегодовая численность населения за 2023 год по Республике Беларусь в разрезе областей, районов, городов, поселков городского типа». *The population as of January 1, 2024 and the average annual population for 2023 in the Republic of Belarus by regions, districts, cities and urban-type settlements*. National Statistical Committee of the Republic of Belarus. 28  Μαρτίου 2024.
3. 1 2  «Численность населения на 1 января 2023 г. и среднегодовая численность населения за 2022 год по Республике Беларусь в разрезе областей, районов, городов, поселков городского типа». *belsat.gov.by*. Αρχειοθετήθηκε από το πρωτότυπο στις 17 Απριλίου 2023. Ανακτήθηκε στις 5 Αυγούστου 2023.
4. 1 2  *Słownik geograficzny Królestwa Polskiego i innych krajów słowiańskich, Tom VI* (στα Πολωνικά). Warszawa. 1885. σελ. 754.
5. 1 2 3 4  Węglicka, Katarzyna (2005). *Kresowym szlakiem. Gawędy o miejscach, ludziach i zdarzeniach* (στα Πολωνικά). Warszawa: Książka i Wiedza. σελίδες 319–320. ISBN 83-05-13390-7.
6. ↑  Gembarzewski, Bronisław (1925). *Rodowody pułków polskich i oddziałów równorzędnych od r. 1717 do r. 1831* (στα Πολωνικά). Warszawa: Towarzystwo Wiedzy Wojskowej. σελ. 14.
7. ↑  Ryłko, Władysław (1929). *Zarys historji wojennej 7-go pułku artylerii polowej* (στα Πολωνικά). Warszawa. σελ. 12.
8. ↑  «Gefängnis Mazyr». *Bundesarchiv.de* (στα Γερμανικά). Ανακτήθηκε στις 10 Δεκεμβρίου 2023.
9. ↑  «World Meteorological Organization Climate Normals for 1991-2020 — Mazyr». National Oceanic and Atmospheric Administration. Ανακτήθηκε στις 12 Ιανουαρίου 2024.
10. ↑  «Mazyr». *transphoto.org* (στα Αγγλικά). Ανακτήθηκε στις 31 Μαΐου 2021.
11. ↑  *AirForces Monthly*. Stamford, Lincolnshire, England: Key Publishing Ltd. Δεκεμβρίου 2022. σελ. 28.
12. ↑  «Miasta Partnerskie Chojnic». *miastochojnice.pl* (στα Πολωνικά). Chojnice. Αρχειοθετήθηκε από το πρωτότυπο στις 16 Μαΐου 2021. Ανακτήθηκε στις 11 Φεβρουαρίου 2020.
13. ↑  «Межрегиональные и шефские связи». *severodvinsk.info* (στα Ρωσικά). Severodvinsk. Ανακτήθηκε στις 11 Φεβρουαρίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Mazyr στο Wikimedia Commons

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Λευκορωσία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 156049548
* LCCN: n88221352
* NKC: ge571404

 |

 |